als_Latn dik_Latn sag_Latn
Përllogaritja, sa do të paguajnë çdo kategori
Rritja e pagës minimale nga 22 mijë lekë në muja në 24 mijë lekë në muaj “djeg” vetëm të vetëpunësuarit në bizneset e tyre ose në bujqësi. Për ketë kategori rritet masa e kontributeve të do të paguhen për sigurime shoqërore dhe shëndetësore nisur nga ky muaj. Burime zyrtare nga ISSH bëjnë të ditur se të të vetëpunësuarit janë të detyruar që duke filluar nga ky muaj të mos paguajnë me kontributet mbi pagën 22 mijë lekë por mbi pagën 24 mijë lekë. Sipas të njëtjave burime mësohet është bërë edhe përllogaritja e pagesës murjore që do të paguhet nga të vetëpunësuarit
Llogaritja e kontributeve
- Të vetëpunësuarit dhe personat e papaguar të familjes që ushtrojnë veprimtari ekonomike, sigurohen në mënyrë të detyrueshme për barrëlindje, pensione dhe sigurim shëndetësor;
- Kontributet e sigurimeve shoqërore dhe shëndetësore për vete dhe për punonjësit e papaguar të familjes, mbi 16 vjeç, që punojnë e jetojnë ligjërisht, llogariten mbi bazën e pagës mujore minimale, e cila duke filluar nga data 01.05.2017, e në vazhdim është 24 000 lekë në muaj;
- Për kontributet e sigurimeve shoqërore ju paguani 23% të pagës minimale mujore prej 24 000 lekësh, e barabartë kjo me 5 520 lekë në muaj;
- Për kontributet e sigurimeve shëndetësore ju paguani 3,4% të dyfishit të pagës minimale mujore prej 24 000 lekësh, pra 1 632 lekë në muaj.
Afatet e pagesës së kontributeve
1.Kontributet e sigurimeve shoqërore dhe shëndetësore paguhen çdo tremujor, brenda datës 20 të muajit të parë, pas përfundimit të çdo tremujori kalendarik. Pra jo më vonë se datat: 20 Prill, 20 Korrik, 20 Tetor, 20 Janar.
- Kujdes, nëse kontributet nuk paguhen në kohë, zbatohen penalitete.
- Ju mund t’i paguani kontributet e detyrueshme të sigurimeve shoqërore dhe shëndetësore në filialet e bankave të nivelit të dytë ose të postës shqiptare sha;
- Pas pagesës së kontributeve të sigurimeve shoqërore dhe shëndetësore ju dhe pjestarët e familjes me të cilët ju punoni do të pajiseni nga Agjensia e Sigurimeve Shoqërore me librezën e kontributeve të sigurimeve shoqërore e shëndetësore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn